Likumprojekts

**Grozījumi likumā "Par piesārņojumu"**

Izdarīt likumā "Par piesārņojumu" (Latvijas Republikas Saeimas un Ministru Kabineta Ziņotājs, 2001, 9. nr.; 2002, 16. nr.; 2004, 2. nr.; 2005, 5. nr.; 2006, 9. nr.; 2007, 21., 23. nr.; 2009, 12. nr.; Latvijas Vēstnesis, 2009, 205. nr.; 2010, 104., 206. nr.; 2011, 120. nr.; 2013, 36. nr.; 2014, 38. nr.) šādus grozījumus:

1. Aizstāt visā tekstā vārdus "ikgadējais pārskats" (attiecīgā locījumā) ar vārdiem "ikgadējais emisiju ziņojums" (attiecīgā locījumā).

2.  1. pantā:

izteikt 3.2 punktu šādā redakcijā:

"32) **gaisa kuģa operators** – persona, kas veic gaisa pārvadājumus un ekspluatē gaisa kuģi laikā, kad tas veic šā likuma 2. pielikumā noteikto aviācijas darbību, vai arī, ja šī persona nav zināma vai gaisa kuģa īpašnieks to nav norādījis, – gaisa kuģa īpašnieks. Šo likumu piemēro gaisa kuģa operatoram, kura administrējošā dalībvalsts ir Latvija;";

papildināt pantu ar 3.5 punktu šādā redakcijā:

"35) **gaisa kuģa operatora administrējošā dalībvalsts** – dalībvalsts, kas izsniegusi darbības licenci attiecīgajam gaisa kuģa operatoram, ja gaisa kuģa operatoram ir spēkā tāda darbības licence, ko kāda dalībvalsts ir izdevusi saskaņā ar Padomes 1992. gada 23. jūlija regulu Nr. 2407/92 par gaisa pārvadātāju licencēšanu, un visos citos gadījumos – dalībvalsts ar lielāko aprēķināto aviācijas emisiju daudzumu lidojumos, ko veicis attiecīgais gaisa kuģa operators bāzes gadā (kalendārais gads, kas sākas 2006. gada 1. janvārī, vai gaisa kuģa operatora darbības pirmais kalendārais gads tiem gaisa kuģu operatoriem, kas aviācijas darbības sākuši pēc 2006. gada 1. janvāra);";

izteikt 10.1 un 10.2 punktu šādā redakcijā:

"101) **siltumnīcefekta gāzes** – oglekļa dioksīds (CO2), metāns (CH4), vienvērtīgā slāpekļa oksīds (N2O), fluorogļūdeņraži (HFC), perfluorogļūdeņraži (PFC), sēra heksafluorīds (SF6), slāpekļa trifluorīds (NF3) un citas atmosfēras gāzveida sastāvdaļas (gan dabiskas, gan antropogēnas), kas absorbē un reemitē infrasarkano starojumu;

102) **siltumnīcefekta gāzu emisijas** – siltumnīcefekta gāzu izplūde atmosfērā no:

a) šā likuma 2. pielikuma I daļā minētajām Eiropas Savienības emisijas kvotu tirdzniecības sistēmā iekļautām piesārņojošām darbībām,

b) gaisa kuģiem, ar kuriem tiek veikti visi lidojumi, kuri ietilpst šā likuma 2. pielikuma II daļā minētajās aviācijas darbībās,

c) šā likuma 4. pielikuma I daļā minētajiem citiem siltumnīcefekta gāzu emisiju avotiem;";

papildināt pantu ar 10.3, 10.4 un 10.5 punktu šādā redakcijā:

"103) **citi siltumnīcefekta gāzu emisiju avoti** – siltumnīcefekta gāzu emisija atmosfērā no šā likuma 4. pielikuma I daļā minētajām darbībām, kuras nav iekļautas Eiropas Savienības emisijas kvotu tirdzniecības sistēmā un kurām nav nepieciešama siltumnīcefekta gāzu emisijas atļauja;

104) **oglekļa dioksīda piesaiste** – oglekļa dioksīda piesaiste, kas izriet no šā likuma 4. pielikuma II daļā minētajām zemes izmantošanas, zemes izmantošanas maiņas un mežsaimniecības darbībām;

105) **ikgadējais emisiju sadales apjoms** – ikgadējais maksimāli pieļaujamais siltumnīcefekta gāzu emisiju apjoms no šā likuma 4. pielikuma I daļā minētajiem citiem siltumnīcefekta gāzu emisiju avotiem;".

3. Izteikt 2. panta 8. punktu šādā redakcijā:

"8) samazināt siltumnīcefekta gāzu emisijas no šā likuma 2. pielikumā un 4. pielikumā minētajām darbībām un palielināt oglekļa dioksīda piesaisti no šā likuma 4. pielikuma II daļā minētajām darbībām, ņemot vērā izmaksu efektivitāti, nodrošinot līdzdalību Eiropas Savienības emisijas kvotu tirdzniecības sistēmā un izpildot Latvijas saistības attiecībā uz siltumnīcefekta gāzu emisiju samazināšanu un oglekļa dioksīda piesaisti;".

4. Papildināt 3. pantu ar ceturto daļu šādā redakcijā:

"(4) Šis likums nosaka nosacījumus:

1) siltumnīcefekta gāzu emisiju samazināšanai no citiem siltumnīcefekta gāzu emisiju avotiem un šajā likumā minēto siltumnīcefekta gāzu emisiju samazināšanas saistību izpildei;

2) oglekļa dioksīda piesaistei no šā likuma 4. pielikuma II daļā minētajām zemes izmantošanas, zemes izmantošanas maiņas un mežsaimniecības darbībām un šajā likumā minēto saistību izpildei attiecībā uz oglekļa dioksīda piesaisti."

5. Izteikt 18.1 panta pirmo un otro daļu šādā redakcijā:

"(1) Trokšņa kartēšanu un trokšņa stratēģisko karšu izstrādi aglomerācijas teritorijai nodrošina attiecīgā pašvaldība. Trokšņa kartēšanu un trokšņa stratēģisko karšu izstrādi ārpus aglomerācijas esošiem infrastruktūras objektiem – dzelzceļa līnijām, autoceļiem un lidostām, kurās satiksmes intensitāte ir vairāk nekā 50 000 gaisa kuģu gadā, – nodrošina attiecīgā transporta infrastruktūras objekta pārvaldītājs. Pašvaldība un attiecīgā transporta infrastruktūras objekta pārvaldītājs sadarbojas, veicot trokšņa kartēšanu aglomerācijas teritorijai.

(2) Rīcības plānu trokšņa samazināšanai aglomerācijas teritorijā izstrādā un ievieš attiecīgā pašvaldība. Rīcības plānu trokšņa samazināšanai transporta infrastruktūras objektam, ja tas atrodas aglomerācijas teritorijā un ārpus aglomerācijas, izstrādā un ievieš attiecīgā transporta infrastruktūras objekta pārvaldītājs. Pašvaldība un attiecīgā transporta infrastruktūras objekta pārvaldītājs sadarbojas, izstrādājot rīcības plānu, kā arī ieviešot rīcības plānu aglomerācijas teritorijā."

6. Izteikt 19. panta piekto daļu šādā redakcijā:

"(5) Lai uzsāktu vai turpinātu šā likuma 2. pielikuma I sadaļā minētās piesārņojošās darbības, operators saņem arī siltumnīcefekta gāzu emisijas atļauju – reģionālās vides pārvaldes rakstveidā izsniegtu lēmumu, kas attiecas uz iekārtu vai vairākām iekārtām, kuras atrodas vienā vietā un kurām ir viens operators, proti, atļauju emitēt siltumnīcefekta gāzes ar nosacījumu, ka operators nodrošina siltumnīcefekta gāzu emisijas monitoringu un katru gadu sagatavo emisiju ziņojumu (turpmāk – ikgadējais emisiju ziņojums) par siltumnīcefekta gāzu emisiju atbilstoši prasībām, kas ir noteiktas attiecīgajā atļaujā, šajā likumā un normatīvajos aktos par Eiropas Savienības Emisijas kvotu tirdzniecības sistēmas darbību."

7. Izteikt 30. panta trešo daļu šādā redakcijā:

"(3) Ja mainās iekārtas operators, reģionālā vides pārvalde, pamatojoties uz operatora iesniegumu, precizē atļauju, ierakstot tajā datus par jauno operatoru, taču nemainot tās termiņu un nosacījumus. Iekārtas operatoru maiņas gadījumā līdzšinējais iekārtas operators sagatavo un iesniedz pārbaudei un apstiprināšanai ikgadējo emisiju ziņojumu par siltumnīcefekta gāzu emisiju savas darbības periodā, kā arī nodod emisijas kvotas atbilstoši tajā minētajam apjomam. Šādu prasību nepiemēro, ja jaunais iekārtas operators reģionālajai vides pārvaldei iesniedz rakstveida apliecinājumu, ka sagatavos un iesniegs pārbaudei un apstiprināšanai ikgadējo emisiju ziņojumu par siltumnīcefekta gāzu emisiju visā kalendārajā gadā, kurā notikusi iekārtas operatoru maiņa, kā arī nodos emisijas kvotas atbilstoši tajā minētajam apjomam."

8.  Izteikt 31.1 panta 5. punktu šādā redakcijā:

"5) prasību katru gadu četru mēnešu laikā pēc konkrētā kalendārā gada beigām nodot emisijas kvotas, kas atbilst konkrētajā kalendārajā gadā iekārtas emitētajam siltumnīcefekta gāzu apjomam."

9.  32.2 pantā:

papildināt pirmo daļu ar trešo teikumu šādā redakcijā:

"Vides aizsardzības un reģionālās attīstības ministrijas lēmumu var apstrīdēt Administratīvā procesa likumā noteiktajā kārtībā. Lēmuma pārsūdzēšana neaptur tā izpildi.";

papildināt trešo daļu ar trešo teikumu šādā redakcijā:

"Gaisa kuģa operatoriem tiek izsolīti 15 % emisijas kvotu no tā apjoma, kas ir piešķirams Eiropas Savienības gaisa kuģu operatoriem, ņemot vērā nosacījumus, kas regulē Eiropas Savienības Emisijas kvotu tirdzniecības sistēmas emisijas kvotu izsolīšanas jomu.";

aizstāt 4.4 daļas 1. punktā vārdus "un atkritumu" ar vārdiem "mežsaimniecības un atkritumu".

10.  32.3 pantā:

izteikt pirmo daļu šādā redakcijā:

"(1) Operators un gaisa kuģa operators katru gadu līdz 30. aprīlim nodod emisijas kvotas, kas atbilst iepriekšējā kalendārajā gadā iekārtas vai gaisa kuģa emitētajam siltumnīcefekta gāzu apjomam, kas ir pārbaudīts un apstiprināts saskaņā ar šā likuma 45. panta septīto un devīto daļu, pārskaitot tās no sava konta emisijas reģistrā uz Eiropas Savienības kvotu dzēšanas kontu un vienlaikus nodrošinot šo kvotu dzēšanu emisijas reģistrā.";

izslēgt otro, trešo un 3.1 daļu;

izteikt 4. daļu šādā redakcijā:

"(4) Četrus mēnešus pēc šā likuma 32.2 panta 1.1 daļas 4. punktā minētā perioda sākuma valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs" nodrošina, ka tiek dzēstas tās emisijas kvotas, kurām beidzies derīguma termiņš un kuras nav nodotas vai dzēstas atbilstoši šā likuma nosacījumiem. Valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs" nodrošina, ka emisiju reģistrā atvērtajos personu kontos dzēstās emisijas kvotas tiek aizstātas ar konkrētajā periodā derīgām emisijas kvotām.";

papildināt pantu ar 8.1, 8.2, 8.3, 8.4 un 8.5 daļu šādā redakcijā:

"(81) Operators vai gaisa kuģa operators, kas gūst finanšu līdzekļus no darījumiem ar tiem bez maksas piešķirtajām emisijas kvotām, attiecīgos finanšu līdzekļus izlieto, lai kompensētu iepriekš veiktos vai plānotos siltumnīcefekta gāzu emisiju samazināšanas pasākumus šā likuma 32.2 panta 1.1 daļā minētajā periodā, kas atbilst periodam, kad tiek veikti darījumi ar emisijas kvotām, tai skaitā šādus pasākumus:

1) savā darbībā izmantoto iekārtu vai to daļu nomaiņa, lai tajās būtu iespējams izmantot atjaunojamos energoresursus, elektroenerģiju vai tādus izejmateriālus, kas samazina attiecīgā operatora siltumnīcefekta gāzu emisiju apjomu;

2) savai darbībai izmantoto gaisa kuģu uzlabošana vai gaisa kuģu nomaiņa uz efektīvākiem gaisa kuģiem, tai skaitā kuros par degvielu ir iespējams izmantot biodegvielu;

3) savā darbībā izmantoto iekārtu vai ēku energoefektivitātes uzlabošana;

4) savā darbībā izmantotās infrastruktūras un gala patērētāju energoefektivitātes uzlabošana.

(82) Civilās aviācijas aģentūra attiecībā uz gaisa kuģu operatoriem un Valsts vides dienests attiecībā uz operatoriem iesniedz Vides aizsardzības un reģionālās attīstības ministrijā operatora un gaisa kuģa operatora sniegto informāciju par to finanšu līdzekļu izlietojumu, kas gūti no darījumiem ar tiem bez maksas piešķirtajām emisijas kvotām, un to pamatojošo dokumentāciju.

(83) Valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs" sniedz Vides aizsardzības un reģionālās attīstības ministrijai informāciju par operatora un gaisa kuģa operatora veiktajiem darījumiem ar emisijas kvotām, kas nav šā likuma 32.3 panta pirmajā daļā minētā emisijas kvotu nodošana.

(84) Vides aizsardzības un reģionālās attīstības ministrija šā likuma 32.2 panta 1.1 daļas 3. un 4. punktā minēto periodu beigās, ņemot vērā Civilās aviācijas aģentūras un Valsts vides dienesta sniegto informāciju, nodrošina tādu operatora un gaisa kuģa operatora veikto siltumnīcefekta gāzu emisiju samazināšanas pasākumu pārbaudi, kuri finansēti no operatora un gaisa kuģa operatora finanšu līdzekļiem, kas gūti no darījumiem ar tiem bez maksas piešķirtajām emisijas kvotām, un šo finanšu līdzekļu izlietojuma atbilstību šajā likumā minētajiem nosacījumiem.

(85) Ja Vides aizsardzības un reģionālās attīstības ministrija, veicot šā panta 8.4 daļā minēto pārbaudi, konstatē, ka operators vai gaisa kuģa operators izmantojis finanšu līdzekļus neatbilstoši šajā likumā minētajiem nosacījumiem, Vides aizsardzības un reģionālās attīstības ministrija var pieņemt lēmumu par pārkāpuma konstatēšanu un tiesiskā pienākuma uzlikšanu, nosakot arī piemērojamo maksājumu atbilstoši normatīvajiem aktiem par administratīvajiem pārkāpumiem.";

papildināt devītās daļas 1. punktu ar "e" apakšpunktu šādā redakcijā:

"e) emisijas reģistrā veic darbības ar gada emisijas sadales vienībām un nodrošina Latvijas atbilstību ikgadējā emisiju sadales apjoma saistību izpildei;".

11. Izteikt 32.5 pantu šādā redakcijā:

"**32.5 pants. Emisijas kvotu nodošanas izpildes nodrošināšana**

(1) Valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs" katru gadu līdz 10. maijam apkopo informāciju par operatoriem un gaisa kuģa operatoriem, kas noteiktajā termiņā nav nodevuši šā likuma 32.2 panta pirmajā daļā minētās emisijas kvotas vai nav nodevuši tās noteiktajā apjomā. Šādā gadījumā operatoriem un gaisa kuģa operatoriem tiek dotas ne mazāk kā 15 darbdienas rakstveida paskaidrojuma iesniegšanai.

(2) Valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs" līdz 1. jūlijam pēc šā panta pirmajā daļā minētā paskaidrojuma saņemšanas:

1) informē Valsts vides dienestu par operatoriem vai gaisa kuģa operatoriem, kas paredzētajā termiņā nav nodevuši emisijas kvotas vai nav nodevuši tās noteiktajā apjomā, kā arī norāda katra operatora vai gaisa kuģa operatora nenodoto emisijas kvotu skaitu;

2) publicē savā tīmekļvietnē to operatoru vai gaisa kuģa operatoru sarakstu, kas paredzētajā termiņā nav nodevuši emisijas kvotas vai nav nodevuši tās noteiktajā apjomā.

(3) Ja Valsts vides dienests pēc šā panta pirmajā daļā minētās informācijas saņemšanas konstatē, ka operators vai gaisa kuģa operators šā likuma 32.2 panta pirmajā daļā minētās emisijas kvotas nav nodevis noteiktajā termiņā vai nav nodevis tās noteiktajā apjomā, tas pieņem lēmumu, nosakot operatoram vai gaisa kuģa operatoram pienākumu:

1) nodot tādu emisijas kvotu apjomu, kas nosedz nenodoto emisijas kvotu apjomu;

2) veikt maksājumu par šā likuma 32.2 panta pirmajā daļā minēto emisijas kvotu nenodošanu noteiktajā termiņā vai noteiktajā apjomā.

(4) Valsts vides dienests katru gadu līdz 1. aprīlim publicē šā panta trešās daļas otrajā punktā minētā maksājuma likmi par vienu emitēto tonnu oglekļa dioksīda (CO2) ekvivalenta. Aprēķinot minēto likmi, ievēro šādus nosacījumus:

1) maksājuma bāzes likme, sākot ar 2013. gada 1. janvāri, ir 100 *euro* par katru emitēto tonnu oglekļa dioksīda (CO2) ekvivalenta, par kuru nav veikta emisijas kvotu nodošana;

2) maksājuma likme katru gadu tiek palielināta, ņemot vērā Eiropas Savienības Statistikas biroja tīmekļvietnē pieejamo informāciju par iepriekšējā kalendārā gada Eiropas patēriņa cenu indeksu, kas ir noteikts saskaņā ar Eiropas Padomes 1995. gada 23. oktobra regulu Nr. 2494/95 par saskaņotajiem patēriņa cenu indeksiem.

(5) Šā panta trešajā daļā minētais operators un gaisa kuģa operators pēc Valsts vides dienesta lēmuma saņemšanas iemaksā šajā pantā noteiktajā kārtībā aprēķināto maksājumu Valsts vides dienesta noteiktajā budžeta kontā līdz attiecīgā gada 15. septembrim. Ja noteiktajā termiņā maksājums nav veikts vai tas nav veikts pilnā apmērā, Valsts vides dienestam ir tiesības attiecīgo summu piedzīt bezstrīda kārtībā.

(6) Valsts vides dienesta lēmumu šā panta trešajā daļā minētais operators un gaisa kuģa operators var apstrīdēt Administratīvā procesa likumā noteiktajā kārtībā. Lēmuma pārsūdzēšana neaptur tā izpildi.

(7) Ja gaisa kuģa operators nepilda šajā likumā un citos normatīvajos aktos noteiktos pienākumus, Civilās aviācijas aģentūra var iesniegt Eiropas Komisijai lūgumu pieņemt lēmumu par attiecīgā gaisa kuģa operatora darbības aizliegumu. Ja Eiropas Komisija ir pieņēmusi lēmumus pēc Latvijas vai kādas citas Eiropas Savienības dalībvalsts lūguma, Civilās aviācijas aģentūra informē Eiropas Komisiju par visiem pasākumiem, kas veikti, lai izpildītu šādus lēmumus."

12. Izteikt 32.8 panta pirmo daļu šādā redakcijā:

"(1) Valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs":

1) koordinē nepieciešamās informācijas apkopošanu ziņojumam par Eiropas Savienības Emisijas kvotu tirdzniecības sistēmas ieviešanu un īstenošanu, tai skaitā informāciju par emisijas kvotu sadales kārtību, emisijas reģistra darbību, monitoringa un ziņošanas nosacījumu izpildi un pārbaudi, verificētāju akreditāciju un uzraudzību, kā arī pārējo nosacījumu izpildi attiecībā uz emisijas kvotām;

2) ņemot vērā šīs daļas pirmajā punktā minēto informāciju, sagatavo ziņojumu, saskaņo to ar Vides aizsardzības un reģionālās attīstības ministriju un katru gadu līdz 30. jūnijam ievieto to Eiropas Vides aģentūras centrālajā datu krātuvē, kā arī publicē to savā tīmekļvietnē."

13.  45. pantā:

izteikt septīto daļu šādā redakcijā:

"(7) Operators, kas saņēmis siltumnīcefekta gāzu emisijas atļauju, kā arī gaisa kuģa operators sagatavo ikgadējo emisiju ziņojumu par Eiropas Savienības emisijas kvotu tirdzniecības sistēmas piesārņojošām darbībām un šajās darbībās radītajām siltumnīcefekta gāzu emisijām, kā arī par veiktajiem siltumnīcefekta gāzu emisiju samazināšanas pasākumiem un finanšu līdzekļu izlietojumu, kas gūti no darījumiem ar tam bez maksas piešķirtajām emisijas kvotām.";

izslēgt 7.1 daļu;

izteikt astoto daļu šādā redakcijā:

"(8) Operators un gaisa kuģa operators, kura ikgadējais emisiju ziņojums līdz attiecīgā gada 31. martam nav apstiprināts vai ir atzīts par neatbilstošu, nevar veikt darījumus ar emisijas kvotām vai Kioto vienībām. Minētos darījumus var veikt pēc ikgadējā emisiju ziņojuma apstiprināšanas.";

papildināt pantu ar devīto daļu šādā redakcijā:

"(9) Ministru kabinets nosaka kārtību, kādā:

1) sagatavo, iesniedz, pārbauda, apstiprina un publicē kontroles institūciju un sabiedrības pieejamībai operatora ikgadējo emisiju ziņojumu, kā arī nodrošina operatora pienākumu ievērošanu;

2) sagatavo, iesniedz, pārbauda, apstiprina un publicē kontroles institūciju un sabiedrības pieejamībai gaisa kuģa operatora ikgadējo emisiju ziņojumu, kā arī nodrošina gaisa kuģa operatora pienākumu ievērošanu."

14. Papildināt likumu ar X nodaļu šādā redakcijā:

"**X nodaļa**

**Nosacījumi attiecībā uz Latvijas kopējām siltumnīcefekta gāzu emisijām un oglekļa dioksīda piesaisti**

**52. pants. Siltumnīcefekta gāzu emisiju samazināšanas un oglekļa dioksīda piesaistes saistību izpilde**

(1) Vides aizsardzības un reģionālās attīstības ministrija sadarbībā ar Zemkopības ministriju, Ekonomikas ministriju, Satiksmes ministriju un citām nozaru ministrijām izstrādā politiku klimata pārmaiņu samazināšanas saistību – siltumnīcefekta gāzu emisiju samazināšana un oglekļa dioksīda piesaiste – izpildei atbilstoši konkrēto saistību izpildes termiņiem un koordinē attiecīgās politikas īstenošanu.

(2) Lai nodrošinātu šā panta pirmajā pantā minētās politikas veidošanu un īstenošanas koordinēšanu, Vides aizsardzības un reģionālās attīstības ministrija izveido starpinstitūciju darba grupu. Darba grupā iekļauj Zemkopības ministrijas, Ekonomikas ministrijas, Satiksmes ministrijas un citu nozaru ministriju, kā arī Pārresoru koordinācijas centra pārstāvjus.

(3) Vides aizsardzības un reģionālās attīstības ministrija sadarbībā ar Zemkopības ministriju, Ekonomikas ministriju, Satiksmes ministriju un citām nozaru ministrijām katru gadu pēc Eiropas Parlamenta un Padomes 2013. gada 21. maija regulas Nr. 525/2013 par mehānismu siltumnīcefekta gāzu emisiju pārraudzībai un ziņošanai un citas informācijas ziņošanai valstu un Savienības līmenī saistībā ar klimata pārmaiņām un par Lēmuma Nr.280/2004/EK atcelšanu (turpmāk – regula Nr. 525/2013) 7. panta pirmajā un otrajā daļā un 8. panta pirmajā daļā minēto ziņojumu iesniegšanas sagatavo un līdz 31. decembrim iesniedz Ministru kabinetā informatīvo ziņojumu par siltumnīcefekta gāzu emisiju samazināšanas un oglekļa dioksīda piesaistes saistību izpildi. Minētajā informatīvajā ziņojumā iekļauj:

1) izvērtējumu par siltumnīcefekta gāzu emisiju samazināšanas un oglekļa dioksīda piesaistes saistību izpildi;

2) ja nepieciešams, priekšlikumus par izmaksu efektīviem, sociāl­ekonomiski izvērtētiem un attiecīgā perioda nozaru politikas plānošanas dokumentiem atbilstošiem papildu pasākumiem siltumnīcefekta gāzu emisijas samazināšanas un oglekļa dioksīda piesaistes saistību izpildei.

**53. pants. Siltumnīcefekta gāzu emisiju un oglekļa dioksīda piesaistes uzraudzība, ziņošana un kontrole**

(1) Vides aizsardzības un reģionālās attīstības ministrija saskaņā ar regulu Nr. 525/2013 un saskaņā ar Konvencijas līgumslēdzēju pušu, Kioto protokola un Parīzes nolīguma līgumslēdzēju pušu pieņemtajiem lēmumiem, sadarbojoties ar attiecīgajām nozaru ministrijām, institūcijām un komersantiem:

1) veic siltumnīcefekta gāzu emisiju un oglekļa dioksīda piesaistes monitoringu no šā likuma 2. pielikumā un 4. pielikumā minētajām darbībām;

2) sagatavo un iesniedz Eiropas Komisijai un Konvencijas sekretariātam periodiskus ziņojumus par siltumnīcefekta gāzu emisijām un par oglekļa dioksīda piesaisti;

3) sagatavo un iesniedz Eiropas Komisijai vai Konvencijas sekretariātam citus regulā Nr. 525/2013 noteiktos datus, informāciju un ziņojumus.

(2) Ministru kabinets:

1) nosaka kārtību, kādā tiek izveidota un uzturēta siltumnīcefekta gāzu inventarizācijas  un prognožu sagatavošanas nacionālā sistēma;

2) nosaka metodiku vienotam siltumnīcefekta gāzu emisiju aprēķinam pasākumu un projektu ietekmes novērtēšanai uz klimata pārmaiņām (izņemot šā likuma 53. panta pirmajā daļā minētajai siltumnīcefekta gāzu emisiju uzraudzībai un šā likuma 45. panta pirmajā daļā minētajam operatora vai gaisa kuģa operatora emisiju apjoma monitoringam).

**54. pants. Ikgadējie emisiju apjomi un gada emisiju sadales vienības**

(1) Ikgadējos emisiju sadales apjomus Latvijai piešķir gada emisiju sadales vienībās.

(2) Siltumnīcefekta gāzu emisiju samazināšanas saistību izpildei var izmantot Latvijai piešķirtās gada emisiju sadales vienības un Kioto vienības.

(3) Gada emisiju sadales vienības ir valsts īpašums, un tā tiesiskais valdītājs ir Vides aizsardzības un reģionālās attīstības ministrija.

(4) Vides aizsardzības un reģionālās attīstības ministrija izstrādā un Ministru kabinets apstiprina ilgtermiņa stratēģiju rīcībai ar gada emisiju sadales vienībām, kā arī, ja nepieciešams, veic ilgtermiņa stratēģijas grozījumus.

(5) Piecu mēnešu laikā pēc regulas Nr. 525/2013  8. pantā minētā aptuvenā siltumnīcefekta gāzu pārskata iesniegšanas Vides aizsardzības un reģionālās attīstības ministrija sadarbībā ar Zemkopības ministriju, Ekonomikas ministriju, Satiksmes ministriju un citām nozaru ministrijām sagatavo informāciju par Latvijas iespējām veikt darījumus ar valsts īpašumā esošajām gada emisiju sadales vienībām un Kioto vienībām un iesniedz to Ministru kabinetā lēmuma pieņemšanai par darbībām ar gada emisiju sadales vienībām un Kioto vienībām.

(6) Vides aizsardzības un reģionālās attīstības ministrija risina pārrunas par darījumiem ar gada emisijas sadales vienībām un Kioto vienībām un sagatavo līguma projektu.

(7) Finanšu līdzekļus no darījumiem ar gada emisiju sadales vienībām ieskaita šā likuma 32.2 panta 3.1 daļā minētajā kontā un izlieto, ievērojot nosacījumus, kas ir minēti šajā likumā attiecībā uz izsoļu ieņēmumu izmantošanu."

15. Papildināt pārejas noteikumus ar 38., 39., 40. un 41. punktu šādā redakcijā:

"38. Eiropas Parlamenta un Padomes 2014. gada 16. aprīļa regulas Nr. 421/2014, ar ko groza Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā, jo paredzams, ka līdz 2020. gadam tiks īstenota starptautiska vienošanās par vienota un globāla tirgus mehānisma piemērošanu starptautiskās aviācijas emisijām (turpmāk – regula Nr. 421/2014), 1. panta 1. punktā minētajā periodā – no 2013. gada 1. janvāra līdz 2016. gada 31. decembrim –, šā likuma 32.3 panta pirmajā daļā noteiktais pienākums katru gadu līdz 30. aprīlim nodot emisijas kvotas, 45. panta pirmajā daļā noteiktais pienākums veikt emisiju monitoringu un sniegt informāciju un 45. panta septītajā daļā noteiktais pienākums sagatavot ikgadējo emisiju ziņojumu netiek piemērots aviācijas darbībām un siltumnīcefekta gāzu emisijām no lidojumiem, kas:

38.1. tiek uzsākti Latvijas teritorijā esošajā lidlaukā un pabeigti lidlaukā, kas atrodas valstīs ārpus Eiropas Ekonomikas zonas;

38.2. tiek uzsākti lidlaukā, kas atrodas ārpus Eiropas Ekonomikas zonas, un tiek pabeigti Latvijas teritorijā esošajā lidlaukā;

38.3.  tiek uzsākti Latvijas teritorijā esošajā lidlaukā un pabeigti lidlaukā, kas atrodas tālākajos reģionos Līguma par Eiropas Savienības darbību 349. panta nozīmē;

38.4. tiek uzsākti lidlaukā, kas atrodas tālākajos reģionos Līguma par Eiropas Savienības darbību 349. panta nozīmē, un tiek pabeigti Latvijas teritorijā esošajā lidlaukā;

38.5. tiek uzsākti lidlaukā, kas atrodas tālākajā reģionā Līguma par Eiropas Savienības darbību 349. panta nozīmē, un tiek pabeigti lidlaukā, kas atrodas citā tālākajā reģionā Līguma par Eiropas Savienības darbību 349. panta nozīmē.

39. Regulas Nr. 421/2014  1. panta 1. punktā minētajā periodā – no 2013. gada 1. janvāra līdz 2016. gada 31. decembrim – šā likuma 45. panta pirmajā daļā noteikto pienākumu regulāri kontrolēt emisiju apjomu, veikt monitoringu un sniegt informāciju (iesniegt monitoringa plānus) neveic tāds gaisa kuģa operators, kas veic tikai šā likuma pārejas noteikumu 38. punktā minētos lidojumus.

40. Ministru kabinets šā likuma 45. panta devītajā daļā un 53. panta otrajā daļā minētos noteikumus izdod līdz 2016. gada 31. decembrim.

41. Vides aizsardzības un reģionālās attīstības ministrija šā likuma 54. panta ceturtajā daļā minēto ilgtermiņa stratēģiju izstrādā līdz šā likuma 52. panta 2. un 3. punktā minētā saistību perioda pirmā gada beigām, bet attiecībā uz šā likuma 52. panta 1. punktā minēto saistību periodu – līdz 2016. gada 31. decembrim."

16. Papildināt 1. pielikuma 3. punktu ar 6. apakšpunktu šādā redakcijā:

"6) iekārtas magnija oksīda ražošanai krāsnīs, kuru ražošanas jauda pārsniedz 50 tonnas dienā."

17. Svītrot 1.1 pielikumu.

18. Izteikt 2. pielikumu šādā redakcijā:

"Likuma "Par piesārņojumu"

2. pielikums

**Eiropas Savienības emisijas kvotu tirdzniecības sistēmā iekļautās piesārņojošās darbības**

**I. Eiropas Savienības emisijas kvotu tirdzniecības sistēmā iekļautās piesārņojošās darbības, kurām ir nepieciešama siltumnīcefekta gāzu emisijas atļauja**

|  |  |  |
| --- | --- | --- |
| Nr.  p. k. | Darbība, kurai ir nepieciešama siltumnīcefekta gāzu emisijas atļauja | Siltumnīcefekta  gāze |
| 1. | Kurināmā sadedzināšana – kurināmā oksidēšana neatkarīgi no tā, kā tiek izmantota šajā procesā ražotā siltumenerģija, elektroenerģija vai mehāniskā enerģija, un citas tieši saistītas darbības, tai skaitā dūmgāzu attīrīšana, iekārtās, kuru kopējā nominālā ievadītā siltuma jauda pārsniedz 20 megavatus (izņemot bīstamo atkritumu vai sadzīves atkritumu sadedzināšanas iekārtas) | Oglekļa dioksīds |
| 2. | Minerāleļļu attīrīšana un rafinēšana | Oglekļa dioksīds |
| 3. | Koksa ražošana | Oglekļa dioksīds |
| 4. | Metāla rūdu, arī sulfīdu rūdu, apdedzināšana vai kausējumu iegūšana, ieskaitot granulēšanu | Oglekļa dioksīds |
| 5. | Čuguna vai tērauda pirmreizēja vai atkārtota kausēšana, ieskaitot nepārtraukto izliešanu, kopējai jaudai pārsniedzot 2,5 tonnas stundā | Oglekļa dioksīds |
| 6. | Melno metālu, arī ferosakausējumu, ražošana vai pārstrāde, kurā tiek izmantotas sadedzināšanas vienības, kuru kopējā nominālā ievadītā siltuma jauda pārsniedz 20 megavatus. Pārstrādē tiek izmantoti arī velmēšanas stāvi, tvaika pārkarsētāji, atlaidināšanas krāsnis, kaltuvju, lietuvju, pārklājumu un kodināšanas iekārtas | Oglekļa dioksīds |
| 7. | Primārā alumīnija ražošana | Oglekļa dioksīds,  perfluorogļūdeņraži |
| 8. | Sekundārā alumīnija ražošana, kurā tiek izmantotas sadedzināšanas vienības, kuru kopējā nominālā ievadītā siltuma jauda pārsniedz 20 megavatus | Oglekļa dioksīds |
| 9. | Krāsaino metālu ražošana vai pārstrāde, arī sakausējumu ražošana, rafinēšana, liešana u. tml., kurā izmantojamo sadedzināšanas vienību kopējā nominālā ievadītā siltuma jauda, ieskaitot ievadīto siltuma jaudu kurināmajam, kuru izmanto kā reducējošu aģentu, pārsniedz 20 megavatus | Oglekļa dioksīds |
| 10. | Klinkera cementa ražošana rotācijas krāsnīs, kuru ražošanas jauda pārsniedz 500 tonnas produkcijas dienā, vai cita veida krāsnīs, kuru ražošanas jauda pārsniedz 50 tonnas dienā | Oglekļa dioksīds |
| 11. | Kaļķu ražošana, kā arī dolomīta vai magnezīta apdedzināšana rotācijas krāsnīs vai citu veidu krāsnīs, kuru ražošanas jauda pārsniedz 50 tonnas dienā | Oglekļa dioksīds |
| 12. | Stikla, arī stikla šķiedras, ražošana iekārtās, kuru kausēšanas jauda pārsniedz 20 tonnas dienā | Oglekļa dioksīds |
| 13. | Apdedzinātu māla izstrādājumu, arī jumta kārniņu, ķieģeļu, ugunsizturīgo ķieģeļu, flīžu, krāsns podiņu, vai porcelāna ražošana, ražošanas jaudai pārsniedzot 75 tonnas dienā | Oglekļa dioksīds |

|  |  |  |
| --- | --- | --- |
| 14. | Minerālvates izolācijas materiālu ražošana, izmantojot stiklu, akmeni vai izdedžus, ar kausēšanas jaudu virs 20 tonnām dienā | Oglekļa dioksīds |
| 15. | Ģipša žāvēšana vai apdedzināšana vai ģipškartona sausā apmetuma plātņu un citu ģipša izstrādājumu ražošana, kurā izmantojamo sadedzināšanas vienību kopējā nominālā ievadītā siltuma jauda pārsniedz 20 megavatus | Oglekļa dioksīds |
| 16. | Celulozes ražošana no koksnes vai citām šķiedrvielām | Oglekļa dioksīds |
| 17. | Papīra vai kartona ražošana, ražošanas jaudai pārsniedzot 20 tonnas dienā | Oglekļa dioksīds |
| 18. | Oglekļa ražošana, karbonizējot tādus organiskās vielas saturošus materiālus kā nafta, gudrons, krekinga un pārtvaices atlikumi, kurā izmantojamo sadedzināšanas vienību kopējā nominālā ievadītā siltuma jauda pārsniedz 20 megavatus | Oglekļa dioksīds |
| 19. | Slāpekļskābes ražošana | Oglekļa dioksīds,  slāpekļa oksīds |
| 20. | Adipīnskābes ražošana | Oglekļa dioksīds,  slāpekļa oksīds |
| 21. | Glioksāla un glioksālskābes ražošana | Oglekļa dioksīds,  slāpekļa oksīds |
| 22. | Amonjaka ražošana | Oglekļa dioksīds |
| 23. | Organisko ķīmisko vielu lielapjoma ražošana krekinga, sadalīšanas, daļējas vai pilnīgas oksidēšanās vai līdzīgos procesos ar ražošanas jaudu virs 100 tonnām dienā | Oglekļa dioksīds |
| 24. | Ūdeņraža (H2) un sintēzes gāzes ražošana reforminga vai daļējas oksidēšanās procesā ar ražošanas jaudu virs 25 tonnām dienā | Oglekļa dioksīds |
| 25. | Nātrija karbonāta (Na2CO3) un nātrija bikarbonāta (NaHCO3) ražošana | Oglekļa dioksīds |
| 26. | Siltumnīcefekta gāzu uztveršana no tehnoloģiskas iekārtas, kurā tiek veikta viena vai vairākas šajā pielikumā minētās piesārņojošās darbības, lai šīs gāzes transportētu un uzglabātu ģeoloģiskās struktūrās ierīkotā uzglabāšanas vietā, kurā uzglabāšana atļauta saskaņā ar normatīvajiem aktiem par zemes dzīļu izmantošanu un piesārņojošu darbību veikšanu | Oglekļa dioksīds |
| 27. | Siltumnīcefekta gāzu transportēšana pa cauruļvadiem uz ģeoloģiskās struktūrās ierīkotu uzglabāšanas vietu, kurā uzglabāšana atļauta saskaņā ar normatīvajiem aktiem par zemes dzīļu izmantošanu un piesārņojošu darbību veikšanu | Oglekļa dioksīds |
| 28. | Siltumnīcefekta gāzu uzglabāšana ģeoloģiskās struktūrās ierīkotā uzglabāšanas vietā, kurā uzglabāšana atļauta saskaņā ar normatīvajiem aktiem par zemes dzīļu izmantošanu un piesārņojošu darbību veikšanu | Oglekļa dioksīds |

**II. Eiropas Savienības Emisijas kvotu tirdzniecības sistēmā iekļautās aviācijas darbības**

Eiropas Savienības emisijas kvotu tirdzniecības sistēmā iekļauj gaisa kuģu lidojumus, kurus no lidlauka vai uz lidlauku, kas atrodas Eiropas Savienības dalībvalsts teritorijā, veic gaisa kuģa operators, tai skaitā lidojumus, kurus veic vienīgi Eiropas Savienības dalībvalstu valdošo monarhu un viņu tuvāko radinieku, valstu vadītāju, valdību vadītāju un valdību ministru pārvadāšanai oficiālos komandējumos, izņemot:

1) lidojumus, ko veic vienīgi to valstu valdošo monarhu un viņu tuvāko radinieku, valstu vadītāju, valdību vadītāju un valdību ministru pārvadāšanai oficiālos komandējumos, kuras nav Eiropas Savienības dalībvalstis, ja šāds lidojums ir pamatots ar atbilstoša statusa norādi lidojumu plānā;

2) militārus lidojumus, ko veic militāri gaisa kuģi, kā arī lidojumus, ko veic, pildot muitas vai policijas funkcijas;

3) lidojumus, kas saistīti ar meklēšanas, glābšanas un ugunsdzēšanas darbiem vai neatliekamās ātrās medicīniskās palīdzības sniegšanu, kā arī lidojumus, ko veic humānās palīdzības sniegšanai un kurus atļāvusi attiecīga kompetentā iestāde;

4) lidojumus, ko veic vienīgi saskaņā ar vizuālo lidojumu noteikumiem atbilstoši Konvencijas par starptautisko civilo aviāciju (Čikāgas konvencijas) 2. pielikumam;

5) lidojumus, kuri beidzas tajā pašā lidlaukā, kur sākušies, un kuru laikā gaisa kuģis nav nosēdies citā lidlaukā;

6) mācību lidojumus, kurus veic vienīgi tādēļ, lai iegūtu licenci vai konkrētu kategoriju, un kuros piedalās tikai pilota kabīnes apkalpe, ja attiecīgais lidojums ir pamatots ar atbilstošu piezīmi lidojumu plānā un ja tas nav pasažieru vai kravas pārvadāšanas pakalpojums, gaisa kuģa pārlidojums vai gaisa kuģa nogāde;

7) lidojumus, ko veic vienīgi tādēļ, lai izdarītu zinātniskus pētījumus vai pārbaudītu, testētu vai sertificētu gaisa kuģi vai tā iekārtas, neatkarīgi no tā, vai attiecīgās iekārtas izmanto lidojumā vai uz zemes;

8) lidojumus, ko veic gaisa kuģi, kuru sertificētā maksimālā pacelšanās masa ir mazāka par 5700 kilogramiem;

9) lidojumus, ko veic kā sabiedrisko pakalpojumu sniegšanas pienākumus, kuri noteikti saskaņā ar Eiropas Padomes 1992. gada 23. jūlija regulu (EEK) Nr. 2408/92 par Kopienas aviosabiedrību piekļuvi Kopienas iekšējiem gaisa ceļiem attiecībā uz maršrutiem tālākajos reģionos, kā noteikts Līguma par Eiropas Savienības darbību 349. un 355. pantā, vai uz maršrutiem, kur piedāvātā kapacitāte nepārsniedz 30 000 sēdvietu gadā;

10) lidojumus, kurus veic komerciāls gaisa transporta operators, kas atbilst vienam no šādiem nosacījumiem:

a) katrā no trim secīgiem četru mēnešu periodiem veic mazāk par 243 lidojumiem,

b) veic lidojumus, kuru ikgadējās kopējās oglekļa dioksīda emisijas nepārsniedz 10 000 tonnu gadā;

11) lidojumus, kurus no 2013. gada 1. janvāra līdz 2020. gada 31. decembrim veic nekomerciāls gaisa kuģa operators, kas veic lidojumus, kuru kopējās gada emisijas ir mazākas par 1000 CO2 tonnām gadā."

19. Papildināt likumu ar 4. pielikumu šādā redakcijā:

"Likuma "Par piesārņojumu"

4. pielikums

**Nosacījumi attiecībā uz Eiropas Savienības Emisijas kvotu tirdzniecības sistēmā neiekļautām darbībām**

**I. Citi siltumnīcefekta gāzu emisijas avoti**

1. Enerģētika:

a) kurināmā sadedzināšana stacionārās tehnoloģiskās iekārtās, kurās tiek veiktas darbības, kuras nav iekļautas Eiropas Savienības Emisijas kvotu tirdzniecības sistēmā un kurām nav nepieciešama siltumnīcefekta gāzu emisijas atļauja,

b) degvielas sadedzināšana mobilajos avotos – ceļu, ūdens, gaisa, dzelzceļa, kā arī bezceļa transportlīdzekļos,

c) nesadedzināšanas darbības ar fosilajiem šķidrajiem un cietajiem kurināmā veidiem, no kurām rodas gaistošās siltumnīcefekta gāzu emisijas.

2. Rūpnieciskie procesi un rūpnieciskās produkcijas ražošana iekārtās, kuras nav iekļautas Eiropas Savienības Emisijas kvotu tirdzniecības sistēmā un kurām nav nepieciešama siltumnīcefekta gāzu emisijas atļauja, un kurās siltumnīcefekta gāzu emisijas rodas no dažādu materiālu un izejvielu (derīgo izrakteņu) izmantošanas rūpnieciskās produkcijas ražošanā, tai skaitā gaistošās siltumnīcefekta gāzu emisijas.

3. Fluorogļūdeņražu, perflouroglekļa un sēra heksaflorīda lietošana.

4. Šķīdinātāju un dažādu ķīmisko vielu izmantošana.

5. Lauksaimniecības darbības, tai skaitā:

a) lauksaimniecībā izmantojamās zemes apsaimniekošana, tai skaitā dažādu mēslojuma veidu izmantošana, kaļķošanas procesi, karbamīda izmantošana, lauksaimniecības augu atlieku dedzināšana uz lauka,

b) lopkopība, tai skaitā kūtsmēslu apsaimniekošana un lauksaimniecības dzīvnieku iekšējie (zarnu) fermentācijas procesi,

c) lauksaimniecības produkcijas ražošana.

6. Zemes izmantošanas, zemes izmantošanas maiņas un mežsaimniecības darbības, tai skaitā:

a) aramzemes, ganības un pļavas, mitrāji, apdzīvotas vietas un cita infrastruktūra un citi zemes veidi – zemes izmantošanas saglabāšana un zemes izmantošanas veida maiņa uz citu zemes izmantošanas veidu,

b) biomasas dedzināšana,

c) nocirstas koksnes produkti.

7. Atkritumu apsaimniekošana:

a) notekūdeņu apsaimniekošana,

b) atkritumu apsaimniekošana, tai skaitā apglabāšana un atkritumu sadedzināšana, izņemot atkritumu dedzināšanu enerģijas ieguvei,

c) kompostēšana.

8. Citas iepriekš neminētas darbības.

**II. Oglekļa dioksīda piesaistes darbības**

1. Zemes izmantošanas, zemes izmantošanas maiņas darbības, tai skaitā:

a) aramzemes apsaimniekošana, kas ir jebkāda darbība, kuru veic saskaņā ar pasākumu kompleksu, kas piemērojams zemei, kurā audzē lauksaimniecības kultūras, un zemei, kura atstāta atmatā vai kuru uz laiku neizmanto kultūraugu audzēšanai,

b) ganību un pļavu apsaimniekošana, kas ir jebkāda darbība, kuru veic saskaņā ar pasākumu kompleksu, kas piemērojams lopkopībā izmantotai zemei, un kuras mērķis ir kontrolēt vai ietekmēt veģetācijas un lauksaimniecības dzīvnieku daudzumu un veidu,

c) mitrāji,

d) apdzīvotas vietas un cita infrastruktūra,

e) citi zemes veidi – zemes izmantošanas saglabāšana un zemes izmantošanas veida maiņa uz citu zemes izmantošanas veidu.

2. Mežsaimniecības darbības, tai skaitā:

a) meža ieaudzēšana, kas Kioto protokola un Eiropas Savienības tiesību aktu izpratnē ir tieša cilvēku darbības izraisīta tādas zemes pārveidošana mežā, ko vismaz 50 gadu nav klājis mežs, stādot, sējot un (vai) cilvēku darbības rezultātā veicinot dabiskus sēklu avotus, ja pārveidošana notikusi pēc 1989. gada 31. decembra,

b) meža atjaunošana, kas Kioto protokola un Eiropas Savienības tiesību aktu izpratnē ir jebkāda tieša cilvēku darbības izraisīta tādas zemes pārveidošana mežā, ko neklāj mežs, stādot, sējot un (vai) cilvēku darbības rezultātā veicinot dabiskus sēklu avotus, un kas veikta tikai tādā zemē, kuru iepriekš ir klājis mežs, bet uz kuras mežs vairs nav bijis pirms 1990. gada 1. janvāra un kura tikusi no jauna pārveidota par mežu laikposmā pēc 1989. gada 31. decembra,

c) nocirstas koksnes produkti,

d) atmežošana, kas Kioto protokola un Eiropas Savienības tiesību aktu izpratnē ir tieša cilvēku darbības izraisīta meža pārveidošana zemē, kas nav mežs, ja pārveidošana notikusi pēc 1989. gada 31. decembra,

e) meža apsaimniekošana, kas Kioto protokola un Eiropas Savienības tiesību aktu izpratnē ir jebkāda darbība, ko veic saskaņā ar mežam piemērojamu pasākumu kompleksu, kas ietekmē meža ekoloģiskās, saimnieciskās vai sociālās funkcijas."

Vides aizsardzības un

reģionālās attīstības ministrs

Kaspars Gerhards